- 201 - 



stachijum, der rager op over Lyngtæppet, lægger et graaligt Slør over 

 Vegetationen. Multebærret (Rubus chamaemorus) optræder pletvis som 

 Karakterplante. Bunden var gennemgaaende tør, dog hist og her med 

 fugtige Pletter. Foruden de ovennævnte Karakterplanter noteredes 

 følgende Arter (af Feilberg, Høeg og Meddeleren), af hvilke flere vil 

 erkendes som Udvandrere fra omliggende Marker og Tørveskær: Achillea 

 millefolium, Agrostis vulgaris, Aira caryophyllea, Andromeda polifolia, 

 Anthoxanthum odoratum, Betula pubescens, Briza media, Carex arenaria, 

 C. elongata, C. Goodenoughii, Chamaenerium angusti folium, Cornus suecica, 

 Drosera intermedia, D. rotundi folia, Dryopteris spinulosa, Erigeron acer, 

 Festuca ovina, Hieracium pilosella, H. umbellatum, Holcus lanatus, Hypo- 

 choeris radicata, J uncus balticus, J. lamprocarpus, Leontodon autumnalis f. 

 coronopifolius, Lotus corniculatus, Luzula multiflora, Molinia coerulea, Oxy- 

 coccus quadripetalus, Boa pratensis, Botentilla erecta, B. palustris, Rhynco- 

 spora alba, Rumex acetosella 1 ), Sagina procumbens, Salix aurita, S. caprea, 

 S. cinerea, S. repens, S. viminalis, Senecio silvaticus, Spergula arvensis, 

 Taraxacum sp., Trifolium repens, Tussilago farfarus og Vaccinium uligino- 

 sum. Af Jordsvampe fandtes de paa saadanne Lokaliteter almindelige: 

 Anellaria separata, Entoloma sericellum og Omphalia umbellifera; langs Køre- 

 vejen saas Calvatia caelata. I Grøfter ved Tørveskær: Scirpus Tabernae- 

 montani. 



Paa Sandeisbjerg, hvorfra der er en prægtig Udsigt over Vildmosen, 

 modtoges vi af Mosefoged Poulsen, der var saa elskværdig at meddele 

 os nogle Træk af Mosens Historie i et lille Foredrag, som interesserede 

 Selskabet meget. — Tiden var imidlertid knapt tilmaalt, og vi maatte ved 

 3-Tiden atter stige til Vogns og køre vestpaa, forbi GL Toftegaard, 

 til Ry Aa, hvor vi gjorde et lille Ophold. Ry Aa, som er Nordjyllands 

 største Vandløb, udspringer nær Allerup Bakker og løber i en mægtig Bue 

 Nord om Vildmosen, som den afvander. Ved Toftegaard, hvor vi pas- 

 serede Aaen, gennemskærer den brede, lavtliggende Engdrag, der paa 

 nærværende Tid netop var afslaaede; et anseligt Rørsump-Bælte (Gly- 

 cerietum aquaticae) flankerede Aaløbet, men var desværre alt for fugtigt 

 til, at man i dette kunde eftersøge den sjældne Rumex aquaticus, som her 

 har et af sine Voksesteder. — Over Pandrup, hvor nogle faa Deltagere 

 skiltes fra Selskabet, gik Turen nu videre vestpaa, til vi ved Hune Kirke 

 kom ind i Klitbæltet og ved 5-Tiden naaede Blokhus, hvor Middagen 

 ventede os. Klitterne er her stærkt tilgroede, selv de yderste; om en 

 egentlig hvid- Klit er der ikke Tale, naar da bortses fra de diminutive 

 Agropyrum junceum-Klittei paa den brede Forstrand. Havklitten er 

 grøn af Hjelme, og de indre Klitrækker klædes hurtigt af Lyng — eller af 

 Plantage. Hist og her smukke Hippophaes-Krat. Ved Pirups Hvarre 

 noteredes i Klitten Bhleum arenarium og paa Havstokken Eryngium 

 maritimum samt pragtfuldt rankende Agrostis alba. 



J ) Forekommer saa vel paa Mosens tørre Overflade som paa Bunden af 

 2 Alen dybe Tørveskær, der herved rødfarves over store Strækninger; 

 paa denne sidste Lokalitet forekommer Arten sammen med Eriophorum 

 vaginatum og indvandrende Lyng, hist og her ogsaa med Eriophorum 

 polystachyum, knap 15 cm over Grundvandet. 



